
Despre cazul Certesti s-a scris destul de mult in presa, s-au difuzat si reportaje 
televizate. Profitand de invitatia, care mi-a fost facuta de domnul Mihai Badescu, 
sa insotesc in ziua de 12 august 1996 echipa de filmare a TVRI la fata locului si 
sa fac comentarii, impreuna cu scriitorul Calin Turcu, la cele declarate de 
martori, am discutat cu numerosi localnici, conturandu-mi o parere personala 
asupra celor petrecute. 


In noaptea de 8 spre 9 iulie 1996 (in presa a aparut 7 spre 8!) plutonierul de 
politie Marian Mancu si paznicul Marcel Rusu isi faceau rondul prin comuna 
(satul) Certesti (jud. Galati). In jurul orei 0.30, facandu-i-se foame, plutonierul 
Mancu vrea sa se abata pe acasa sa manance ceva. Locuinta sa este intr-un 
bloculet de un etaj, aflat pe partea cealalta a soselei asfaltate fata de postul de 
politie. Intrarea in bloc se face prin spate. Politistul urma sa lipseasca cel mult de 
zece minute; intre timp paznicul Rusu urma sa il astepte in strada. Abia a trecut 
plutonierul de coltul blocului cand a auzit un vajait ciudat si a simtit un curent 
puternic de aer. S-a intors si a vazut pe sosea ceva care "improsca lumini 
colorate albastrui-rosietice si care facea vum-vum”. In primul moment crede ca e 
girofarul de la masina unui echipaj al politiei din Galati venit in control. 
Apropiindu-se a vazut ca obiectul era un OZN plutind deasupra soselei iar langa 
el se misca un omulet cu infatisare neobisnuita. Striga "paza!” Ca raspuns, Rusu, 
care se ascunsese, de frica, in santul de la marginea drumului, varat pe jumatate 
sub un podet, la doi-trei metri de obiect, a scos capul din sant spunand: "dom! 
Marian Satana!'. 


Paznicul Maricel Rusu declara ca imediat ce plutonierul "a dat coltul" mergand 
spre locuinta sa, a aparut "o falfaiala de sus...". El statea rezemat de gard, deci n- 
a vazut foarte bine aparitia obiectului. La inceput si-a zis ca-i defect neonul de la 
iluminatul stradal. Si-a zis ca poate "il bate vantul". Obiectul a coborat usor, fara 
zgomot. Cand a zarit luminile, paznicul si-a zis ca e un echipaj de politie venit in 
control sau ceva in genul acesta si ca va avea "cu cine sta pana dimineata de 
vorba". S-a speriat abia cand a vazut ca obiectul “nu s-a apropiat de pamant". El 
si-a zis ca "nu-i traba buna asta" iar cand au aparut si trei umanoizi s-a ascuns 
in sant. Dupa propriile declaratii "cand i-am vazut cum erau, cand am vazut 
starea lor de uratenie, mi-am zis ca astia nu-s de-ai nostri... apoi m-am speriat si 
am coborat in sant... (sa) ma ascund ca daca cumva... ca n-am vazut (asa ceva) 
in viata mea...'. 


Obiectul, dupa descrierile concordante ale celor doi, era discoidal, avea diametrul 
de circa 5-6 metri si circa 2-2,5 metri inaltime. Un desen il infatiseaza cu o forma 
oarecum de palarie. OZN-ul plutea la circa jumatate de metru deasupra soselei si 
se clatina usor. Avea de jur-imprejur un brau luminos "continuu", "ca un 
curcubeu" cu lumini albe, rosii, albastre (sau verzi in alte declaratii), care 


palpaiau. Luminile nu au fost vazute rotindu-se dar erau "sterse asa...” si 


trecand unele intr-altele: "din verde pornea rosu...". Dedesubt obiectul avea o 
lumina puternica, alba. Nici unul dintre cei doi n-a vazut usi sau geamuri. 


Inainte ca plutonierul sa plece de langa coltul blocului, OZN-ul a decolat 
perpendicular, "s-a urcat o data in sus", moment in care luminile sale au devenit 
mult mai puternice, si dupa aceea a luat-o cu o viteza foarte mare, spre est. 
Dupa Maricel Rusu "a disparut cu o vijelie mare", "a luat-o intr-o directie care 
nici nu mi-am dat seama... ca a fost un timp scurt...”. Felinarul de neon care 
asigura iluminarea stradala s-a stins in momentul decolarii, dar si-a revenit de la 
sine, "fara sa puna nimeni mana", in circa jumatate de minut. 


Fapturile umanoide au fost vazute mai bine de paznicul Rusu. Plutonierul Mancu 
a zarit una singura, si pe aceea din spate. Inaltimea lor a fost apreciata la circa 
un metru, poate mai mic, dar poate chiar mai mare ("ca un copil de sase ani"). 
Paznicul Rusu spune ca fapturile se invarteau in jurul navei boscorodind si 
bolborosind neinteligibil, "ca ploaia intr-un burlan". Aveau, dupa descrierile 
concordante ale celor doi martori, o infatisare de "avorton" (in sensul de 
"neimplinit" cum se va preciza ulterior). Erau complet lipsiti de par (desi intr-o 
alta declaratie paznicul ii califica drept "parosi"; dar se pare ca a vrut doar sa 
accentueze cat erau de urati). Aveau capul mare alungit spre spate si un fel de 
bube, de ciuperci, pe crestet. Aratarile aveau urechi mari, clapauge, nu ascutite, 
mari cat palma unui om. Fata era alba, ochii mari, dar nici unul dintre martori 
nu a observat cum erau nasul sau gura. Corpul era acoperit de solzi gri 
metalizat; "imbracamintea lor, ca o fi fost imbracaminte sau ce-o fi fost, era... ca 
solzii de pesti, asa stralucea...". Martorul Rusu declara ca n-a vazut daca 
omuletii erau incaltati sau nu. Abdomenul era relativ mare si flasc. Bratele erau 
extrem de subtiri "cat doua degete" dupa aprecierea politistului Mancu, iar dupa 
ale lui Rusu "mainile erau aiurea dom'le, nici nu pot sa-mi dau seama... nu erau 
normali ca noi...'. Martorii nu pot preciza daca fapturile mergeau sau pluteau 
deasupra solului, inclinand catre aceasta a doua varianta, in ciuda verosimilitatii 
scazute. Asa cum spune Maricel Rusu "nici nu pot sa-mi dau seama cum 
mergeau... astia parca erau beti...". 


Nu au ramas urme pe sol. Un cires enorm aflat in locul respectiv a avut frunzele 
ofilite si fructele stafidite, deshidratate, pe circa 15% din coroana, pe partea in 
care se spune ca a aterizat si apoi a decolat obiectul. Fenomenul ar putea fi 
efectul unor microunde. Se spune ca a doua zi dimineata au fost vazute pe jos 
frunze, crengi si fructe rupte. Exista un satean care afirma ca le-a rupt el. Se mai 
spune ca ar fi fost si alte urme, vazute de sateni dar sterse de ploaia torentiala de 
a doua zi. Nu s-au facut determinari ale radioactivitatii sau alte masuratori de 
acest tip. 


Plutonierul Mancu declara ca, dupa disparitia obiectului, "am mai stat cateva 
secunde... omul era in marginea santului, l-am luat, am venit pe aici, nu stiam 
unde sa-l duc... el spunea ca-i este rau... l-am dus acolo pe iarba, unde-i semnul 
ala de circulatie... pe urma m-a intrebat - dom' Marian, ati vazut Satana”. 
Revenindu-si dupa incident, cei doi martori s-au decis totusi sa continue 
patrularea. Dupa circa un sfert de ora, a aparut un tractorist - Nicu Chicos care 
se intorcea acasa. L-au oprit la control si l-au chestionat daca a vazut OZN-ul. 


Tractoristul declara ca plutonierul l-a intrebat “ci-ca "ati vazut ceva? ", "ce sa 
vad?" prima data nu mi-am dat seama... dupa ce-a povestit dansul atunci am 
zis... "stati asa ca si eu am vazut o lumina pe cer... dar ce-o fi fost, nu pot sa-mi 
dau seama"“. Intr-adevar, el a vazut o lumina, impreuna cu sateanul Emil 
Bugeac din Carlomanesti, in timp ce erau cu combinele pe camp, la vreo trei 
kilometri de Certesti, asteptand schimbul de noapte. Interviul facut peste o luna 
cu cei doi nu este insa foarte concludent. Lumina pe care au vazut-o trecuse 
oarecum paralel cu sediul de comuna, pe la orele zece jumatate - unsprezece. Era 
mai mare decat stelele, aborda un joc de lumini. Au stat mai mult timp la 
indoiala daca n-a fost cumva un avion. 


Au existat si alte marturii concordante. Sateanul Gheorghe Ghenghea declara ca 
in ziua si la ora respectiva urmarea, impreuna cu fiica lui, "Cerbul de aur" la 
televizor. Dintr-odata imaginea a inceput sa joace, s-a stins, s-a restabilit pentru 
un moment, s-a stins din nou, dupa care s-a restabilit definitiv, fara probleme. In 
casa nu ardea nici o alta lumina, deci nu si-a dat seama daca n-a fost cumva un 
deranjament general pe reteaua electrica. Martorul a iesit in curte cu gandul sa 
intrebe vecinii daca au avut si ei probleme dar aparent in jur totii dormeau. 
Televizorul (color) era relativ nou si nu au fost probleme cu el nici pana atunci 
nici dupa aceea. Satenii spun ca au fost si alte deranjamente in aparatura 
electrica din zona dar nu am verificat daca aceste afirmatii se confirma sau nu. 


Stefan Dumitru Carje, din satul Cotoroaia, aflat la circa 4 km nord-est de 
Certesti, a fost trezit de latratul cainilor, in aceeasi noapte "pe la unu si douaspe 
minute era, chiar m-am uitat la ceas...'. Privind pe fereastra, martorul a vazut o 
lumina "foarte puternica" in curte, a iesit afara din dormitor s-o vada mai bine. 
Nu a vazut nici o sursa, doar "o raza foarte extinsa... o lumina deosebita, galben 
spre rosu... ceru' rosu si pamantu' rosu...". Lumina "era sus, la inaltime" 
deasupra casei; era "o lumina cum n-am mai vazut... (desi) am saizeci si doi de 
ani... trei ani de armata am facut la aviatie...". Lumina era atat de puternica 
incat ar fi putut citi ziarul la ea; nu avea o forma sau o sursa precisa ci invaluia 
totul. Razele veneau de undeva de sus "se revarsau... din partea apusului"; nu 
putea sa fie deci nici Luna. De altfel Luna nici nu era vizibila in perioada aceea, 
iar lumina era cu totul alta decat lumina Lunii. Martorul s-a uitat daca animalele 
din ograda si acareturile sunt in ordine; "animalele erau in picioare, stateau, nu 
speriate, pasarile nu s-au auzit caraind sau cotcodacind... cainii latrau intr- 
adevar...'. Dupa ce a stat putin, a reintrat in camera, dar n-a trezit-o nici pe 
nevasta-sa nici pe cei doi nepotei... A stat asa vreo trei minute, la marginea 
patului, uitandu-se pe fereastra, gandindu-se "ce poate sa fie cu luminatia 
asta"... In momentul in care se gandea s-o trezeasca totusi pe nevasta-sa, a vazut 
ca lumina "s-a tot subtiat, s-a subtiat... asa usor, usor... sa zic ca trei minute ar 
fi durat pana a disparut lumina aia puternica si a ramas lumina noptii...". El 
precizeaza mai tarziu: "am vazut ca o ceata care se ridica la o inaltime oarecare si 
dupa aia se tot pierde in vazduh...”. 


Exista si alte marturii care par sa ateste trecerea unui OZN prin zona in aceeasi 
seara, intre altele semnalarea profesoarei Felicia Constantin din Tulcea, bine 
mediatizata in zilele care au urmat. 


Credibilitatea martorilor este destul de ridicata. Plutonierul de politie Marian 
Mancu (circa 30 de ani) a fost tehnician veterinar, apoi a absolvit scoala de 
subofiteri de politie din Slatina; este casatorit, are doi copii si nu este cunoscut 
cu antecedente medicale. Majoritatea satenilor, inclusiv primarul Gheorghe 
Nechifor, il considera o persoana serioasa, cu preocupari laudabile spre istorie si 
posedand o biblioteca destul de frumoasa. A avut initiative spre inzestrarea 
satului cu un monument al eroilor. Plutonierul declara sincer ca desi a auzit 
inainte de OZN-uri, n-a crezut in existenta lor si nu l-a preocupat subiectul. 


Paznicul Maricel Rusu (41 ani) are doar sase clase, dar in realitate pregatirea sa 
este inferioara acestui nivel. El citeste foarte putin, nu-l intereseaza problemele 
stiintifice sau parastiintifice si in particular n-a auzit inainte mai nimic despre 
fenomenul OZN. Era deci imposibil sa inventeze detaliile pe care le-a redat in 
marturiile sale si care sunt identice cu cele semnalate in numeroase alte cazuri 
de intalniri de gradul III. Tocmai marea asemanare a celor relatate de cei doi cu 
“fenomenologia tipica” binecunoscuta din sute de alte cazuri similare citate in 
literatura (evident si diferentele de rigoare, intr-o proportie din nou “tipica”), 
constatate fara prejudecati si patima, reprezinta o dovada foarte importanta 
pentru credibilitatea intregii istorii. E drept, ar fi fost recomandabile expertize 
suplimentare: psihiatrice si cu detectorul de minciuni. Ipoteza unei "intoxicari" 
este insa deosebit de improbabila. Martorii nu aveau pregatirea s-o realizeze atat 
de verosimil, iar incoerentele, din nou similare celor intalnite in alte cazuri 
acceptate ca reale, ca si lipsa unei motivatii, par sa excluda si o interventie 
oculta, din afara comunei, care sa fi instrumentat incidentul. 


Maricel Rusu este un om cu frica lui Dumnezeu, fara a fi bigot sau macar 
practicant. Aceasta explica si faptul ca prima sa ipoteza a fost ca l-a vazut pe 
Satana si sperietura care a urmat acestei constatari. N-a suferit de boli psihice, a 
facut armata la geniu. Satenii nu-si amintesc sa mai fi mintit pana acum. Desi 
mai bea uneori, nu a fost vazut niciodata beat in adevaratul sens al cuvantului. 
Cu putin timp inainte de intamplarea in cauza mana paznicului a fost muscata 
de un cal; drept urmare martorul a fost in tratament medical care i-a impus sa se 
abtina de la alcool doua luni de zile, inclusiv in perioada respectiva, deci nu 
bause in seara aceea. Rana, urata, era evidenta si in perioada in care s-a facut 
interviul. 


Au existat si unele contestatii, e drept minoritare. O profesoara de matematica 
din localitate spunea - "cum de eu n-am auzit si n-am vazut nimic, desi nu 
dormeam la ora aceea?". Un altul spune ca obiectul era de fapt "Mercedes"-ul sau 
care a fost confundat cu un OZN. S-a spus chiar ca politistul a facut presiuni 
asupra unor sateni "sa spuna ei de OZN". Din pacate o parte din contestatari 
sunt persoane sau rude ale unor persoane carora politistul le-a intocmit anterior 
acte pentru diverse contraventii. 


S-a mai spus ca OZN-ul n-ar fi putut ateriza din cauza firelor electrice si de 
telefon de pe ambele parti ale soselei, fire care si traverseaza drumul din loc in 
loc. Obiectia nu sta in picioare; la dimensiunile descrise, OZN-ul putea ateriza si 
decola comod. 


Intamplarea de la Certesti are deci suficiente argumente pentru a fi calificata 
drept o intalnire de gradul III. Dar ne putem pune o justificata intrebare - nu 
cumva a fost chiar mai mult? De pilda o intalnire de gradul IV?. Un prim 
argument ar putea fi faptul ca in zilele care au urmat incidentului plutonierul 
Mancu s-a simtit slabit si lipsit de chef; a declarat ca i-e teama sa nu fi fost 
iradiat. Paznicul Rusu a avut cosmare. Declara ca "la vreo doua nopti i-am 
visat... visam asa cum stateam in sant", dupa care se trezea inspaimantat din 
somn. El adauga "nu ma speriam daca nu-i vedeam asa urati... da' in halul cum 
i-am vazut... eu m-am speriat...”. 


Am incercat sa aflu daca cei doi au avut sentimentul unei lacune de timp. 
Aparent, nici unul dintre ei nu crede sa fi existat vreun indiciu in acest sens, 
ceea ce bineinteles nu inseamna ca o astfel de lacuna nu putea exista. Pentru o 
dovada ar fi fost insa nevoie de o jalonare foarte precisa a evenimentelor in 
desfasurarea lor. Din pacate plutonierul Mancu declara ca "n-aveam ceas la 
mine; nu-l port ca mi s-a rupt bratara... Rusu, care nu avea nici el ceas, crede ca 
a vazut obiectul "nici doua minute... zic doua minute... cand a aparut 
plutonierul, ei au si zburat...". Nu au fost capabili, nici unul, sa jaloneze mai 
exact scurgerea evenimentelor. 


Totusi au existat anumite lacune in continuitatea evenimentelor. Nici unul dintre 
martori nu-si aminteste sa fi vazut fapturile coborand din OZN sau urcand la loc; 
nici nu-si pot explica pe unde ar fi putut cobori sau urca o data ce nu au vazut 
usi sau alte cai de acces. Maricel Rusu declara "n-am vazut pe unde-or coborat... 
ei se-nvarteau de-acuma...”. La plecarea obiectului situatia s-a repetat, astfel 
incat in momentul in care OZN-ul si-a luat zborul omuletii pur si simplu nu mai 
erau acolo fara ca cineva sa-i fi vazut urcand in obiect. Acelasi martor declara: "ei 
au disparut, dar n-am bagat de seama in ce fel au disparut... nu stiu pe unde au 
intrat, dar eu nu i-am vazut intrand...". Plutonierul Mancu recunoaste ca nici el 
nu-si poate explica disparitia omuletilor. Observarea a durat, dupa aprecierea sa, 
doar patru-cinci secunde... 


Exista in literatura numeroase cazuri similare, in care martorii au avut impresia 
ca o intalnire de gradul III a durat doar cateva secunde sau minute, ca ulterior, 
de pilda sub regresie hipnotica, sa iasa la iveala o intalnire de gradul IV mult mai 
lunga. Pentru a trage o concluzie, s-ar fi impus o examinare a martorilor prin 
regresie hipnotica sau proceduri echivalente. Din pacate ele nu sunt inca la 
indemana investigatorilor din tara noastra. 


O alta curiozitate revelata de vizita facuta la Certesti a fost ca au iesit la iveala 
numeroase alte observatii foarte interesante ale unor OZN-uri, care n-au fost 
raportate nicaieri si asupra carora nu mai insistam aici. Ele ar fi ramas 
necunoscute daca incidentul principal nu le-ar fi "starnit". Ne putem gandi cate 
cazuri similare exista in diverse zone ale tarii noastre. 


